82 
körülmények közt megmerevedtek. E tényezők beha¬ 
tásának megítélésére pedig az egyes esetekben az észlel¬ 
hető geológiai, chemiai és összes ásványtani viszonyok 
szolgáltatják az alapot. 
A mondottaknál fogva tehát az eruptiv kőzetek 
eredeti alkatrészeinek részletes kristály alakjai e kőzetek 
genetikai körülményeinek kipuhatolására minden esetre 
egy új és fontos elemet szolgáltatnak. Hogy e tekintetben 
mindeddig még csak igen kevés megfigyeléssel ren¬ 
delkezünk, főleg annak tulajdonítandó, hogy rendesen 
nagy nehézséggel jár, sőt gyakran teljességgel lehetetlen 
a kristályokat a meghatározásra szükséges minőségben, 
t. i. alakjuk megtartásával a kőzetből kiválasztani. 
Az utolsó évek alatt a Vihorlat-Gutin hegységnek 
a Tisza bal partjára eső részét geologiailag vizsgálván, 
az ott előforduló különböző trachytkőzetek főbb elegy¬ 
részeiből számos, jól megvizsgálható szabad kristályt 
gyűjtöttem; ezeknek alakbeli viszonyai a vidék földtani 
leírásában részletesen fognak tárgyaítatni. 
Ez alkalommal legyen szabad, nehány az ottani 
quarcz-trachytokból való háromhajlásu földpátkristályt 
bemutatni s alakjukat és elegyüket tárgyalni. 
i. Oligoklaskristályok, quarcz-oligoklas-biotit-trachytból. 
Legelőször is a vizsgált hegység legidősebb s egy¬ 
szersmind kovasavban legbővelkedőbb trachyt - kőzetei 
egyikének földpátját akarom tárgyalni: t. i. a Szathmár- 
megyében, Felsőbányától délkeletre, Bájfalu mellett elő¬ 
forduló oligoklas-quarcz biotit-trachyt földpátját. 
A kőzet, melynek főelegyrészét a tárgyalandó föld- 
pát képezi, Bájfalu éjszaki és keleti szélén nehány, már 
messziről szembeötlő hegyes kúpot és éles gerinczet 
alkot, melyek mérsékelt magassággal a környező, ifjabb, 
szármáti korszakbeli üledékes lerakodások képezte ala¬ 
csony dombos vidékből kiemelkednek; tovább éjszakra 
a más kőzet-typusokból alkotott trachyt-hegység hatal¬ 
masan magaslik fel, s a közel szomszédos Feketehegyben, 
melyet quarcz-ment labrador-augit-andesit alkot, már 
közel 4000 lábnyi magasságot ér el. 
A báj falusi kőzet igen kemény, törése nagy-kagylós, 
szarukőszerü, gyengén fénylő, friss állapotában szürkés¬ 
ibolya szinü, alapanyaga számos makroskopiailag kivált 
földpátkristályt, quarcz szemet és biotit táblácskát zár körül. 
Ezen elegyrészeken kívül a kőzet vékony-csiszolatán a 
mikroskop alatt még kevés amphibol- és augit-oszlopocska, 
